CELEX: C2005/171/48
Language: fi
Date: 2005-07-09 00:00:00
Title: Asia T-169/05: Jean-Louis Giraudyn 20.4.2005 Euroopan yhteisöjen komissiota vastaan nostama kanne

9.7.2005   
            
            
               FI
            
            
               Euroopan unionin virallinen lehti
            
            
               C 171/29
            
         Jean-Louis Giraudyn 20.4.2005 Euroopan yhteisöjen komissiota vastaan nostama kanne
   (Asia T-169/05)
   (2005/C 171/48)
   Oikeudenkäyntikieli: ranska
   Jean-Louis Giraudy, kotipaikka Pariisi, on nostanut 20.4.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja D. Voillemot.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa komission 21.2.2005 tekemän päätöksen siltä osin kuin siinä ei tunnusteta lehdistö- ja viestintäpalvelun virheitä ja hylätään hänen valituksensa,
            
         
               —
            
            
               toteaa, että nämä virheet ovat aiheuttaneet varman ja arvioitavissa olevan vahingon ja että näiden virheiden ja vahingon välillä on syy-yhteys,
            
         
               —
            
            
               toteaa näin ollen taloudellisen korvausvaatimuksen kantajalle aiheutuneesta vahingosta oikeutetuksi ja määrää 500 000 euron vahingonkorvauksen kantajalle aiheutuneesta henkisestä kärsimyksestä,
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tosiseikkojen tapahtumahetkellä kantaja oli komission Ranskan edustuston päällikkö. Petostentorjuntavirasto teki etsinnän edustuston tiloissa 18.11.2002 seurauksena häntä vastaan esitetyistä väitteistä, jotka koskivat Euroopan unionin talousarvion väitettyjä väärinkäytöksiä. Seuraavana päivänä kantaja siirrettiin toisiin tehtäviin Brysseliin ja häneltä kiellettiin kaikki, sekä komission sisäinen että ulkoinen, yhteydenpito.
   Kantaja esittää myös, että komission lehdistötiedote, joka julkaistiin 21.11.2002 ja levitettiin laajalti, aiheutti huomattavan hänelle haitallisen mediajulkisuuden. Kantajan mukaan petostentorjuntaviraston 6.5.2003 antaman raportin johtopäätöksenä oli, että häntä vastaan esitetyt väitteet olivat perusteettomia.
   Nostamallaan kanteella kantaja pyrkii saamaan korvauksen vahingosta, joka hänelle on aiheutunut näiden seikkojen johdosta. Kanteensa tueksi hän esittää, että siirto toisiin tehtäviin oli laiton, perusteeton ja syyttömyysolettaman vastainen. Hän esittää myös, että komission tiedottaja ei ole kunnioittanut tutkinnan luottamuksellisuutta ja on antanut hänen kunniaansa loukkaavia julkisia lausuntoja. Lopuksi hän tuo esiin, että lehdistö- ja viestintäpalvelun pääjohtaja on esittänyt häneen kohdistuvia väitteitä, joiden paikkansapitämättömyydestä hän ei voinut olla tietämättä.